Diari Oficial de la Generalitat Valenciana


Sumari del DOGV 8364, del 20-08-2018 (2018/7761)

RESOLUCIÓ d'1 d'agost de 2018, de la Conselleria d'Educació, Investigació, Cultura i Esport, per la qual es dóna compliment a la Interlocutòria de 17 de juliol de 2018, de la peça d'execució provisional núm. 4/000253/9956-TH., de la Secció Quarta de la Sala contenciosa administrativa del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8364

Data del DOGV
:   20-08-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7761


Data del document
:   01-08-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ d'1 d'agost de 2018, de la Conselleria d'Educació, Investigació, Cultura i Esport, per la qual es dóna compliment a la Interlocutòria de 17 de juliol de 2018, de la peça d'execució provisional núm. 4/000253/3816-ED., de la Secció Quarta de la Sala contenciosa administrativa del Tribunal Superior de Justícia de la Comunitat Valenciana. [2018/7761]  
  
Vista la Interlocutòria de data 17 de juliol de 2018 de la peça d'execució provisional núm. 4/000253/8513-KJ de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, a instàncies de la Fundació Educativa Santo Domingo i l'Associació de Pares d'Alumnes del Col·legi Nuestra Señora del Loreto de València, i a fi d'executar-la, es dicta la present resolució sobre la base dels següents fets  
Primer. En la Resolució de 19 de maig de 2017, de la Conselleria d'Educació, Investigació, Cultura i Esport, per la qual es resolen els expedients de concerts educatius a la Comunitat Valenciana d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior (DOGV 8044, 20.05.2017), al centre Nuestra Señora del Loreto, de València, codi 91057372, respecte de l'etapa de Batxillerat, que és allò que interessa el present procediment, se li concerten 1a unitat mixta de primer curs i dues unitats de segon curs amb caràcter provisional.  
Segon. La Fundació Educativa Santo Domingo i l'Associació de Pares d'Alumnes del Col·legi Nuestra Señora del Loreto de València interposen, dins del termini fixat i en la forma escaient, un recurs contenciós administratiu que va donar lloc al procediment ordinari núm. 4/000253/5841-EH.  
Tercer. En el procediment de referència s'ha dictat la Sentència 210/18 de 25 de maig de 2018, en la qual s'estima el recurs interposat per la Fundació Educativa Santo Domingo i l'Associació de Pares d'Alumnes del Col·legi Nuestra Señora del Loreto de València, amb els pronunciaments següents:  
- S'anul·la la resolució objecte de recurs pel que fa a l'annex de la resolució que afecta el centre quant a Batxiller.  
- Es reconeix com a situació jurídica individualitzada el dret del centre demandant a la renovació del concert sol·licitat per a quatre unitats (dues per a primer i dues per a segon) de l'etapa de Batxillerat pel període comprés entre els cursos escolars 2017/2018 i 2020/2021.  
  
- S'imposen les costes a l'Administració demandada, que es limiten a 2.500 - per tots els conceptes.  
Aquesta sentència es va remetre a la Conselleria d'Educació, Investigació, Cultura i Esport en data 2 de juliol de 2018, i es va informar que, respecte a aquesta, es considera que s'ha preparat un recurs de cassació.  
Quart. En la Interlocutòria de data 17 de juliol de 2018 de la peça d'execució provisional núm. 4/000253/3640-ZT, en el recurs núm. 253/2017, de la Sala del Tribunal Superior de Justícia, amb entrada en la Conselleria d'Educació, Investigació, Cultura i Esport en data 23 de juliol de 2018, es resol que: «És procedent l'execució provisional de la Sentència 210/18 de 25 de maig de 2018, que reconeix el dret del centre demandant a la renovació del concert sol·licitat per a 4 unitats (2 per a primer i 2 per a segon) de l'etapa de Batxillerat pel període comprés entre els cursos escolars 2017/2018 i 2020/2021, amb les conseqüències econòmiques inherents a aquesta declaració. Es fixen com a aval 112.456,45 ?; la part sol·licitant, en el termini de 20 dies a comptar de la notificació de la present resolució, podrà substituir l'aval presentat de 186.943,96 - pel fixat en la present resolució. Sense costes.»  
  
Vist l'anterior, i prèvia proposta del director general de Centres i Personal Docent, en exercici de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
Primer  
L'execució provisional de la Sentència 210/18 de 25 de maig de 2018, en la qual s'estima el recurs interposat per la Fundació Educativa Santo Domingo i l'Associació de Pares d'Alumnes del Col·legi Nuestra Señora del Loreto, i per la qual es reconeix el dret del centre demandant a la renovació del concert sol·licitat per a quatre unitats (dues per a primer i dues per a segon) de l'etapa de Batxillerat pel període comprés entre els cursos escolars 2017/2018 i 2020/2021, amb les conseqüències econòmiques d'aquesta declaració.  
  
  
Segon  
Inscriure aquesta circumstància en el Registre de Centres Docents de la Comunitat Valenciana. La present resolució tindrà efectes retroactius des de l'1 de setembre de 2017.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà presentar potestativament un recurs de reposició, o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller amb competències en matèria educativa en el termini d'un mes a comptar des de l'endemà de publicar-se en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de publicar-se en el Diari Oficial de la Generalitat Valenciana.  
  
València, 1 d'agost de 2018. El conseller d'Educació, Investigació, Cultura i Esport: Vicent Marzà Ibáñez.